**Crystal Palace Football Club** je anglický futbalový klub z juhovýchodného Londýna. Klub bol založený v roku 1905, nadväzujúci na pôvodný Crystal Palace, ktorý zanikol v roku 1876.

Klub v roku 1920 vstúpil do futbalovej ligy a počas svojej histórie klub primárne hrá v dvoch najvyšších úrovniach anglického futbalu. Od roku 1964 zostúpil Palace do tretej úrovne len raz a to na tri sezóny medzi rokmi 1974 a 1977. Počas svojho obdobia v najvyššej súťaži koncom 80. a začiatkom 90. rokov dosiahol klub v sezóne 1990/1991 historicky najvyššie, 3. miesto v lige.

Farby na dresoch boli do roku 1973 bordové a modré. Po roku 1973 sa farby na dresoch zmenili na červené a modré zvislé pruhy, ktoré sa nosia dodnes. Palace má dlhotrvajúcu a tvrdú rivalitu s Brighton & Hove Albion a tiež zdieľa silnú rivalitu s ostatnými klubmi z južného Londýna  – Millwall a Charlton Athletic.

História
--------

### Založenie klubu a prvá účasť v FA Cupe (1854 – 1905)

V roku 1854 bola budova Crystal Palace Exhibition premiestnená z Hyde Parku v Londýne a prestavaná v oblasti južného Londýna vedľa Sydenham Hill. Táto oblasť bola premenovaná na Crystal Palace, ktorý zahŕňal park Crystal Palace, ktorý obklopoval miesto, kde boli postavené rôzne športové zariadenia. 

Spoločnosť Crystal Palace Company, ktorá vlastnila výstavnú budovu, založila v roku 1857 klub Crystal Palace, aby hral kriket. Neskôr sa klub začal venovať futbalu. Existujúci členovia kriketového klubu lobovali za zabezpečenie pokračovania športových aktivít aj počas zimných mesiacov. Spoločnosť vytvorila v roku 1861 amatérsky futbalový klub s názvom Crystal Palace. Mnohí z jeho pôvodných hráčov boli členmi kriketového klubu a zdieľali rovnaké ihrisko v Crystal Palace Parku.

Amatérsky klub sa stal jedným z pôvodných zakladajúcich členov Futbalovej asociácie v roku 1863 a v sezóne 1871–72 sa klub zúčastnil vôbec prvej súťaže FA Cup, kde sa dostal až do semifinále. V semifinále prehral s Royal Engineers.

### Šok v FA Cupe (1905 – 1920)

*Bližšie informácie v hlavnom článku: Newcastle United FC 0:1 Crystal Palace FC (1907)*
Crystal Palace ako profesionálny klub vznikol 10. septembra 1905 pod vedením asistenta tajomníka klubu Aston Villa Edmunda Goodmana. Klub požiadal o voľby ohľadom vstupu do Football League, ale ich požiadavka bola zamietnutá a namiesto toho sa klub v sezóne 1905 – 06 ocitol v druhej divízii južnej ligy. 

Crystal Palace bol úspešný vo svojej inauguračnej sezóne a dosiahol postup do Southern League First Division. V debutovej sezóne sa im podarilo vyhrať ligový titul.

Palace zostal v Southern League až do roku 1914 a ich jediným vrcholom bolo šokujúce víťazstvo v prvom kole FA Cupu v roku 1907 nad Newcastlom United. Zápas sa odohral 12. januára 1907. Domáci tím Newcastle United hral vo Football League First Division, v tom čase najvyššej úrovni anglického futbalu. V predchádzajúcich dvoch sezónach boli vo finále FA Cupu a v sezóne 1904 – 05 vyhrali titul prvej divízie. Do tejto prehry si Newcastle držal dlhú šnúru bez prehry v domácom zápase, ktorá sa začal 25. novembra 1905. Crystal Palace bol v tom čase neligový tím, ktorý existoval len jeden a pol roka a hral v Southern League.

#### Pokus o odpálenie bomby počas finále FA Cupu (1913)

Štadión Crystal Palace bol skoro zničený pri pokuse o odpálení bomby, keď v roku 1913 sufražetky z Women's Social and Political Union plánovali odpáliť na tribúnach bombu. Išlo o súčasť kampane sufražetiek, v ktorej vykonali sériu politicky motivovaných bombových a podpaľačských útokov na celoštátnej úrovni ako súčasť kampane za volebné právo žien.

### Vstup do Football League (1920 – 1958)

Klub sa stal zakladajúcim členom Football League Third Division. V sezóne 1920/1921 sa klubu podarilo vyhrať ligový titul a postúpiť do druhej divízie. Tento úspech znamenal, že sa pripojili k Preston North End, Small Heath, Liverpoolu a Bury. Všetky tieto kluby vyhrali ligový titul v prvej sezóne ako profesionálny klub. Palace sa potom v roku 1924 presťahoval na nový štadión Selhurst Park, kde klub hrá svoje domáce zápasy dodnes.

Úvodný zápas v Selhurst Park klub odohral proti The Wednesday. Na zápas prišlo 25 tisíc divákov. Crystal Palace zápas prehral 0 : 1. V tabuľke skončil na dvadsiatom prvom mieste a klub zostúpil do Third Division South. Pred druhou svetovou vojnou sa Palace veľmi snažil o postup naspäť, ale väčšinou skončil v hornej polovici tabuľky a trikrát skončil na druhom mieste. Počas vojnových rokov boli futbalové ligy pozastavené a klub vyhral dve vojnové ligy. 

Po vojne bol Palace v lige menej úspešný. Jeho najvyššia pozícia v tabuľke bolo siedme miesto a klub musel trikrát požiadať o znovuzvolenie do Football League.

Štadión
-------

*Bližšie informácie v hlavnom článku: Selhurst Park*
Klub hrá svoje domáce zápasy na štadióne Selhurst Park. Štadión navrhol Archibald Leitch a otvorili ho v roku 1924. Hostil medzinárodný futbal, ako aj zápasy na letných olympijských hrách v roku 1948. V rokoch 1985 až 1991 Crystal Palace svoj štadión zdieľal s klubom Charlton Athletic  a v rokoch 1991 až 2003 s klubom Wimbledon FC.

V roku 2018 klub oznámil rekonštrukciu Selhurst Parku v hodnote 100 miliónov libier, aby sa kvalitou priblížil modernému štadiónu akú si zaslúži klub hrajúci v Premier League.

Selhurst Park sa taktiež objavil a používal v seriáli Apple TV+ *Ted Lasso* ako Nelson Road, fiktívny domáci štadión klubu AFC Richmond.

Rekordná návštevnosť v Selhurst Parku bola zaznamenaná v roku 1979, keď 51 482 divákov videlo Crystal Palace poraziť Burnley 2 : 0. Crystal Palace vtedy vyhral ligový titul v Football League Second Division.

### Tribúny

**Holmesdale Road Stand**

Holmesdale je dvojposchodová tribúna (spodné podlažie s kapacitou 5 510, a horné podlažie s kapacitou 2 819). Je to najnovšia tribúna na štadióne. Bola postavená v roku 1994. Tribúna má kapacitu 8 329 miest

**Arthur Wait Stand**

Časť tejto tribúny je vyčlenená pre priaznivcov hostí (približne 3 000). Bola otvorená v roku 1969 a pomenovaná je po vtedajšom predsedovi Crystal Palace. Tvorí severovýchodnú stranu štadióna. Tribúna ma kapacitu 9 574 miest.

**Main Stand**

Tribúna Whitehorse Lane Stand
Pri otvorení štadióna v roku 1924 to bola jediná tribúna na tomto štadióne. Tvorí juhozápadnú stranu štadióna. S potvrdenou novou investíciou klub predložil plány na jej prestavbu na trojpodlažnú tribúnu. Plány na rekonštrukciu tribúny s kapacitou 13 500 miest (a rozšírenie celkovej kapacity štadióna na 34 000) boli schválené mestskou radou 19. apríla 2018. Tribúna ma kapacitu 5 460 miest.

**Whitehorse Lane Stand**

Tribúna bola pôvodne postavená na státie, ale podľa odporúčaní Taylorovej správy bola začiatkom 80. rokov 20. storočia zrekonštruovaná na sedenie. Tvorí severozápadnú stranu štadióna. Tribúna ma kapacitu 2 219 miest.

Bývalí slávni hráči
-------------------

### "Storočnica XI"

Na oslavu storočnice profesionálneho Crystal Palace FC v roku 2005 boli fanúšikovia Palace požiadaní, aby hlasovali za „Storočnicu XI" z užšieho zoznamu desiatich hráčov na každej pozícií, ktorý im poskytol klub.

* Anglicko  Nigel Martyn (1989 – 1996)
* Anglicko  Paul Hinshelwood (1974 – 1983)
* Wales  Chris Coleman (1991 – 1995)
* Škótsko  Jim Cannon (1972 – 1988)
* Anglicko  Kenny Sansom (1975 – 1980)
* Anglicko  John Salako (1986 – 1995)
* Anglicko  Geoff Thomas (1987 – 1993)
* Anglicko  Andy Gray (1984 – 1987, 1989 – 1992)
* Taliansko  Attilio Lombardo (1997 – 1999)
* Anglicko  Andrew Johnson (2002 – 2006, 2014)
* Anglicko  Ian Wright (1985 – 1991)

Dresy
-----

| Klubové dresy v priebehu rokov |
| --- |
| 




**1973 – 76**
 | 




**1980 – 83**
 | 




**1990 – 92**
 | 




**1999 – 2001**
 | 




**2005– 2006**
 | 




**2011 – 2012**
 | 




**2018 – 2019**
 | 




**2021 – 2022**
 |

Od roku 2022 vyrába dresy klubu spoločnosť Macron. K predchádzajúcim výrobcom dresov patria:

| Obdobie | Výrobca dresov | Obdobie | Výrobca dresov |
| --- | --- | --- | --- |
| 1975 – 1977 | Umbro | 2001 – 2003 | Le Coq Sportif |
| 1977 – 1980, 1987 – 1988, 2003 – 2004 | Admiral | 2004 – 2007 | Diadora |
| 1980 – 1983, 1996 – 1999 | Adidas | 2007 – 2009 | Erreà |
| 1984 – 1987 | Hummel | 2009 – 2012 | Nike |
| 1988 – 1992 | Bukta | 2012 – 2014 | Avec |
| 1992 – 1994 | Ribero | 2018 – 2022 | Puma |
| 1994 – 1996 | Nutmeg | 2014 – 2018, 2022 –  | Macron |
| 1999 – 2001 | TFG Sports |

Úspechy
-------

**Full Members Cup** **( 1x )**

* 1990/91

**London Challenge Cup** **( 3x )**

* 1912/13, 1913/14, 1920/21

Referencie
----------

1. ↑   *How Crystal Palace achieved several FA Cup firsts in 1871/72 - News* [online]. Crystal Palace F.C. 2021-11-11, [cit. 2023-09-14]. Dostupné online. (po anglicky)
2. 1 2   *HISTORY* [online]. web.archive.org, 2013-06-06, [cit. 2023-09-14]. Dostupné online. Archivované 2013-06-06 z originálu.
3. ↑  KAY, Joyce. *It Wasn’t Just Emily Davison! Sport, Suffrage and Society in Edwardian Britain* [online].. Dostupné online. Archivované 2023-05-15 z originálu.
4. ↑   *Our history - Crystal Palace* [online]. Crystal Palace F.C. [cit. 2023-10-23]. Dostupné online. Archivované 2023-08-27 z originálu. (po anglicky)

Externé odkazy
--------------

* Oficiálna stránka Crystal Palace FC (po anglicky)

Zdroj
-----

*Tento článok je čiastočný alebo úplný preklad článku Crystal Palace FC na českej Wikipédii.*

| * z
* d
* u
Najvyššia futbalová súťaž v Anglicku |
| --- |
| Kluby v sezóne 2023/24 | Arsenal FC • Aston Villa FC • AFC Bournemouth • Brentford FC • Brighton & Hove Albion FC • Burnley FC • Chelsea FC • Crystal Palace FC • Everton FC • Fulham FC • Liverpool FC • Luton Town FC • Manchester City FC • Manchester United FC • Newcastle United FC • Nottingham Forest FC • Sheffield United FC • Tottenham Hotspur FC • West Ham United FC • Wolverhampton Wanderers FC |
| Football LeagueFirst Division1888 – 1992 | 
* 1888/89
* 1889/90
* 1890/91
* 1891/92
* 1892/93
* 1893/94
* 1894/95
* 1895/96
* 1896/97
* 1897/98
* 1898/99
* 1899/00
* 1900/01
* 1901/02
* 1902/03
* 1903/04
* 1904/05
* 1905/06
* 1906/07
* 1907/08
* 1908/09
* 1909/10
* 1910/11
* 1911/12
* 1912/13
* 1913/14
* 1914/15
* 1919/20
* 1920/21
* 1921/22
* 1922/23
* 1923/24
* 1924/25
* 1925/26
* 1926/27
* 1927/28
* 1928/29
* 1929/30
* 1930/31
* 1931/32
* 1932/33
* 1933/34
* 1934/35
* 1935/36
* 1936/37
* 1937/38
* 1938/39
* 1939/40
* 1946/47
* 1947/48
* 1948/49
* 1949/50
* 1950/51
* 1951/52
* 1952/53
* 1953/54
* 1954/55
* 1955/56
* 1956/57
* 1957/58
* 1958/59
* 1959/60
* 1960/61
* 1961/62
* 1962/63
* 1963/64
* 1964/65
* 1965/66
* 1966/67
* 1967/68
* 1968/69
* 1969/70
* 1970/71
* 1971/72
* 1972/73
* 1973/74
* 1974/75
* 1975/76
* 1976/77
* 1977/78
* 1978/79
* 1979/80
* 1980/81
* 1981/82
* 1982/83
* 1983/84
* 1984/85
* 1985/86
* 1986/87
* 1987/88
* 1988/89
* 1989/90
* 1990/91
* 1991/92

 |
| Premier League1992 – súč. | 
* 1992/93
* 1993/94
* 1994/95
* 1995/96
* 1996/97
* 1997/98
* 1998/99
* 1999/00
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16
* 2016/17
* 2017/18
* 2018/19
* 2019/20
* 2020/21
* 2021/22
* 2022/23
* 2023/24
* 2024/25

 |